Piku (kalns)

Piku () ir aktīvs stratovulkāns Portugālei piederošajā Piku salā Azoru salu arhipelāgā Atlantijas okeānā Piku vulkāns ir Portugāles augstākā virsotne (2351 m vjl.). Pieskaitāms Vidusatlantijas okeāniskajai grēdai un ir viena no tās nedaudzajām virsūdens daļām — grēdas augstākā virsotne. Piku sala, ko veido Piku vulkāns, izveidojusies pirms aptuveni 230 000 gadiem. Vulkāna krāteris ir 500 m diametrā un 30 m dziļumā; krātera vidū ir 70 m augsta virsotne Mazais Piku (Pico Pequeno). 

Vēsturē dokumentāli fiksēti divi vulkāna izvirdumi — 1562.—1564. un 1718.—1720. gadā; abos gadījumos no vulkāna izvirdusī lava sasniedza salas ziemeļu piekrasti. Visnesenākās vulkāniskās aktivitātes novērotas 1963. gadā.

 Atsauces 

Kategorija:Azoru salas
Kategorija:Eiropas vulkāni
Kategorija:Portugāles kalni